**ԱՐՁԱՆԱԳՐՈՒԹՅՈՒՆ**

ՀԱՆՐԱՅԻՆ ԲԱՑ ԼՍՄԱՆ ԵՎ ՔՆՆԱՐԿՄԱՆ

ՀՀ Շիրակի մարզ 22 դեկտեմբերի, 2022 թ.

Ք. Գյումրի, Վարդանանց հր.1 ժամը՝ 15:00

2022 թվականի դեկտեմբերի 22-ին, ժամը՝ 15:00-ին, Գյումրու համայնքապետարանի վարչական շենքում կայացավ հանրային բաց լսում և քննարկում (այսուհետ՝ քննարկում): Քննարկումը վարեց Գյումրու համայնքապետարանի աշխատակազմի քարտուղար՝ Կարեն Բադալյանը։

**Հանրային քննարկման թեմա՝** «Հայաստանի Հանրապետության Շիրակի մարզի Գյումրի համայնքի 2024 թվականի տարեկան աշխատանքային պլանը հաստատելու մասին»։

**Զեկուցող՝ Նազելի Էլբակյան**

Գյումրու համայնքապետարանի աշխատակազմի ծրագրերի և արտաքին կապերի բաժնի պետի ժ/պ

- Ներկայացնում ենք Գյումրի համայնքի 2023 թվականի տարեկան աշխատանքային պլանը նախագիծը: Տարեկան աշխատանքային պլանի միջոցով հստակեցնում ենք հնգամյա զարգացման ծրագրով նախատեսված տարեկան կտրվածքով անելիքները, միջոցառումները, գործողությունները, որոնք բխում են երկարաժամկետ ռազմավարական նպատակներից: Այն նպաստում է ֆինանսական միջոցներով դեռևս չապահովված ծրագրերի և միջոցառումների համար անհրաժեշտ ֆինանսական միջոցների հայթայթման ռազմավարության հստակեցմանը՝ նախանշելով այն բոլոր միջոցառումները, որոնք անհրաժեշտ են համայնքում լրացուցիչ միջոցներ ներգրավելու համար՝ համագործակցելով ինչպես պետական, միջազգային, հանրային և մասնավոր գործընկերների հետ: Գյումրի համայնքի 2023 թվականի տարեկան աշխատանքային պլանը ներկայացված է ձեզ, այն բաղկացած է 5 բաժիններից՝

1-ին բաժնում սահմանվում է համայնքի տեսլականը և ոլորտային նպատակները,

2-րդ բաժնում ներկայացվում է համայնքի 2023 թվականի ծրագրերի ցանկը և տրամաբանական հենքերը՝ ըստ ոլորտների,

3-րդ բաժնում ներկայացվում է համայնքային գույքի կառավարման 2023 թվականի ծրագիրը,

4-րդ բաժնում ներկայացվում է համայնքի ՏԱՊ-ի ֆինանսավորման պլանը,

5-րդ բաժնում ներկայացվում է համայնքի ՏԱՊ-ի մոնիթորինգի և գնահատման պլանը:

Նշեմ, որ տեսլականը իհարկե հիմնված է հետևյալի վրա, որ Գյումրին դարձնելու ենք առավել գրավիչ ինչպես հյուրերի և զբոսաշրջիկների, այնպես էլ իհարկե բնակիչների համար: Ծրագրերը հիմնականում միտված են դրան: Համայնքում զարգացնել փոքր և միջին արտադրական ձեռնարկությունները՝ հատկապես շեշտը դնելով տեղեկատվական տեխնոլոգիաների ոլորտի, կրթական և մշակութային, մարզական հաստատությունները շահառու խավերի համար առավել մատչելի և որակյալ դարձնելու և երիտասարդների ժամանցի ապահովմանը, ինչպես նաև համայնքի բնակիչների համար ապահովել բարենպաստ կենցաղային և բնակարանային պայմաններ: Նշեմ, որ համայնքի հնգամյա զարգացումն է իհարկե հիմք հանդիսացել 2023 թվականի տարեկան աշխատանքային պլան կազմելու համար: Ձեզ ներկայացված է նաև համայնքի կայուն զարգացման ցուցանիշները, կտեսնեք այնտեղ ելակետային արժեքներ և թիրախային արժեքներ: Ելակետային արժեքները դրանք 2022-2026թթ. հնգամյա զարգացման ծրագրում արձանագրված փաստացի արժեքներն են, իսկ թիրախային արժեք հանդիսանում է 2022-2026թթ. հնգամյա զարգացման ծրագրով նախատեսված արժեքները: ՏԱՊ-ը կազմելիս առաջնորդվել ենք տարածքային կառավարման և ենթակառուցվածքների նախարարության մեթոդական ուղեցույցով և ըստ այդ մեթոդական ուղեցույցի էլ ՏԱՊ-ում կտեսնեք նաև գնահատում, որը առավելապես կենտրոնացված է ոլորտային ծրագրերի իրականացման պատճառահետևանքային կապերի և ստացված արդյունքների ուսումնասիրման վրա և այնտեղ կան իհարկե գնահատականներ, թե ինչն է նախնական արդյունքների նշված եղել, որոնք են շեղումները և ուսումնասիրման հնարավորություն կա ծրագրի հաջող կամ անհաջող իրականացման պատճառների վերհանման համար: Բնականաբար բոլոր այն ծրագրերը, որոնք 2022 թվականին կիսատ են մնացել տեղափոխվում են 2023 թվական: ՏԱՊ-ի մոնիթորինգի նպատակը ոլորտային ծրագրերով նախատեսված միջոցառումների իրականացման ժամկետները, որակը և ծավալները, դրանց տեխնիկական առաջադրանքների և նախահաշիվների պահանջներին համապատասխան իրականացնելն է, որպեսզի բացահայտված շեղումները վերացվեն, նաև ինչու չէ ավելի բարդ դեպքերում նաև ծրագրային փաստաթղթեր վերանայվեն ու դրանցով փոփոխություններ և լրացումներ իրականացվեն:

ՏԱՊ-ում ներառված ոլորտային ծրագրերի պատասխանատուները իհարկե համայնքի աշխատակազմի համապատասխան բաժինների ղեկավարներն են: Ձեզ ներկայացված են բոլոր բաժինների հետ կապված պլանի մանրամասները, եթե կան հարցեր կարող եք ուղղել համապատասխան բաժինների պետերին:

Հարց՝ Կարեն Մալխասյան Գյումրու ավագանու «Ապրելու Երկիր» խմբակցության ղեկավար

-Դուք նշեցիք, որ կան ծրագրեր, որոնք ունեն ֆինանսական ապահովումներ և կան ծրագրեր, որոնք չունեն: Ըստ էության 2022 թվականի ֆինանսական ապահովում ունեցող ծրագրերը ու 2023թվականին նախատեսվողները կրկնվում են: Այսինքն մենք 2023թ. չունենք այլ ծրագրեր բացի 2022-ին չիրականացած կամ կիսով չափ իրականացված ծրագրերից:

Պատասխան՝Նազելի Էլբակյան

Քանի որ ՏԱՊ-ը այսպես ասած պլանավորումն է, մենք փորձել ենք մեր ՏԱՊ-ում ներառել այնպիսի ծրագրեր որոնք 2022թ. նախատեսված էին և չեն իրականացվել ֆինանսական միջոցներ չհայտնաբերվելու պատճառով, որպեսզի չլինի, որ պլանավորում բայց չենք իրականացնում նախատեսվում է 2023թ. դիմել մի քանի հիմնադրամների: Մենք նշաձողը չենք բարձրացրել զուտ նրա համար, որ հնարավոր է չգտնենք ֆինանսական աղբյուրներ: Ձեզ ներկայացված է ՏԱՊ-ի ծրագրեր, որոնք ապահովված են ֆինանսական միջոցներով և ՏԱՊ-ի ծրագրերը, որոնք ապահովված չեն համապատասխան ֆինանսական միջոցներով ենթադրում է սա իրենից, որ նախատեսվում է անել ֆինանսական միջոցներ հայտնաբերելու դեպքում: Եթե չլինեն կտեղափոխվեն 2024 թվական, հիմքը հնգամյա զարգացման ծրագիրն է, այսինքն մեզ համար առաջնային այդ խնդիրների լուծումն է ֆինանսական միջոցներ գտնելու դեպքում: Մենք ներգրավելու ենք սփյուռքին, խոսել ենք համայնքի ղեկավարի հետ 2023թ. տարբեր ծրագրերի իրականացման համար:

Հարց՝ Կարեն Մալխասյան

2022 թվականին նշված է միայն ելակետային արժեք թիրախային արժեք չի եղել, իսկ 2023թ. արդեն նշված է տարբերությունը ի՞նչումն է:

Պատասխան՝ Նազելի Էլբակյան

2022թ. համարվում է հնգամյա զարգացման համար առաջին տարին, 2023թվականի դեպքում արդեն հնարավոր է և՛ ելակետային, և՛ թիրախային արժեքները նշել:

Հաջողություն եմ մաղթում բոլորիս, հուսամ ավագանին կհաստատի մեր նախագիծը և կկարողանանք կյանքի կոչել բոլոր այն ծրագրերը, որոնք այս պահին թղթի վրա են: Շնորհակալ եմ բոլորիդ:

Քանի, որ այլ հարցեր և առաջարկություններ չհնչեցին՝ Կարեն Բադալյանը փակեց նիստը:

Հանրային լսմանը ներկա էին 15 անձիք:

Քննարկման վերաբերյալ գրավոր տեսքով չեն ներկայացվել բողոքներ և առարկություններ:

**Գյումրու համայնքապետարանի**

**աշխատակազմի քարտուղար** **ԿԱՐԵՆ ԲԱԴԱԼՅԱՆ**