**ԱՐՁԱՆԱԳՐՈՒԹՅՈՒՆ**

ՀԱՆՐԱՅԻՆ ԲԱՑ ԼՍՄԱՆ ԵՎ ՔՆՆԱՐԿՄԱՆ

ՀՀ Շիրակի մարզ 25 դեկտեմբերի, 2023 թ.

Ք. Գյումրի, Վարդանանց հր.1 ժամը՝ 15:00

2023 թվականի դեկտեմբերի 25-ին, ժամը՝ 15:00-ին, Գյումրու համայնքապետարանի վարչական շենքում կայացավ հանրային բաց լսում և քննարկում (այսուհետ՝ քննարկում):Քննարկումը վարեց Գյումրու համայնքի ղեկավար Վարդգես Սամսոնյանը:

**Հանրային քննարկման թեմա` Գյումրի համայնքի ավագանու որոշման նախագիծ.**

**«Հայաստանի Հանրապետության Շիրակի մարզի Գյումրի համայնքի 2024 թվականի բյուջեն հաստատելու մասին»**

**Գյումրի համայնքի ղեկավար Վարդգես Սամսոնյան**

Բարև ձեզ հարգելի ներկաներ: Մենք այսօր քննարկելու ենք համայնքի ավագանու որոշման նախագծի հանրային բաց լսումը՝ «Հայաստանի Հանրապետության Շիրակի մարզի Գյումրի համայնքի 2024 թվականի բյուջեն հաստատելու մասին»

Հիշեցնեմ, որ համաձայն կարգի, հանրային քննարկման մասնակիցը քննարկման դրված հարցերի վերաբերյալ կարող է ուղղել հարցեր,իր առարկություններն ու առաջարկությունները հնչեցնել բանավոր ձևով կամ դրանք գրավոր տեսքով ներկայացնել հանրային քննարկման քարտուղարին։ Մասնակցիները կարող են իրենց առարկություններն ու առաջարկությունները ուղարկել Համայնքապետարանի պաշտոնական էլեկտրոնային հասցեին [gyumri@gyumri.am](mailto:gyumri@gyumri.am) կամ գրավոր տեսքով ներկայացնել քննարկման քարտուղարին, քննարկման ավարտից հետո՝ հնգօրյա ժամկետում։

**Զեկուցող՝ Լ. Ջիլավյան**

**Գյումրի համայնքի ղեկավարի խորհրդական**

Ներկայացնում ենք 2024 թվականի համայնքային բյուջեի կանխատեսվող չափորոշիչները:

Մեր բյուջեն ոչ միայն ֆինանսական տեղեկանք է, այլև մեկ տարվա ծրագիր է համայնքի բազմազան ծրագրերը կատարելու համար:

Բյուջեն հավասարակշռված է: Եկամուտները և ծախսերը հավասարազոր են:

Մեր բյուջեի 2024 թվականի տարեկան եկամուտները պլանավորվել են 5767.7մլն դրամ:Ինչպես նաև ծախսերն են նույն չափով պլանավորվել:

Համայնքի բյուջեն բաղկացած է 2 մասից ՝ վարչական և ֆոնդային:Վարչական մասը հիմնականում ապահովում քաղաքի պահպանման ընթացիկ ծախսերը, իսկ ֆոնդային մասը՝ միայն կապիտալ միջոցների օտարումից առաջացած մուտքերն են և ծախսերը պարտադիր կատարվում են միայն կապիտալ միջոցներով:

Մեր ֆոնդային բյուջեի պլանն է 2024-ի համար 180 մլն դրամ:Մենք եկամտի տեսակները ներկայացրել ենք, եթե անհրաժեշտություն կգտնեք, ես առանձին-առանձին կներկայացնեմ, թե որ տեսակի եկամուտներից ենք մենք ստացել մեր սեփական եկամուտների չափը՝ այսինքն 2մլրդ245.7մլն դրամը:

Մենք տրված տեղեկանքների հիման վրա ենք պլանավորում:Մեկը ՄՌՈՒ-ի տված տեղեկանքը, մյուսը՝ կադաստրի կողմից վերագնահատված շենք-շինությունների արժեքների վերաբերյալ տեղեկանքը, որի հիման վրա ստանում ենք պլանային գույքահարկ: Ինչպես նաև տարբեր եկամտատեսակները վերցրել ենք հաշվետու ժամանակահատվածի անցած տարիների փորձը և պլանավորել ենք 2024 համար մեր սեփական եկամուտների պլանը:

Ֆոնդային բյուջեի մուտքերի պլանը նախատեսվել է, թե մենք ինչ շենք-շինություն կամ հողատարածք կունենանք 2024 թվականին վաճառքի:

Վաճառքը կայանալու է աճուրդով: Վաճառքից առաջացած գումարները մուտքագրվելու են ֆոնդային բյուջե և հողի իրացումից, և գույքի իրացումից առաջացած մուտքերը կմուտքագրվեն ֆոնդային բյուջե և կծախսենք քաղաքի կապիտալ ծախսերի համար:

**Մեջբերում**

**Համայնքի ղեկավար՝Վարդգես Սամսոնյան**

22.12.2023թ. դրությամբ մեր սեփական եկամուտները եղել են 1974.767 մլն դրամ և 30.12.2022 թ-ի համար՝ 1852000000:

2023 թվականին ունեցել ենք գույքեր, որնք դրվել են աճուրդի, սակայն չեն օտարվել:Հույս ունենք, որ 2024 թվականին կօտարվեն:

**Գյումրի համայնքի ղեկավարի խորհրդական՝**

**Լ. Ջիլավյան**

-Ամեն դեպքում մի բան ավելացնեմ, որ բոլոր եկամտատեսակները 2024 թվականին պլանավորվել են 2023 թվականի պլաններից մի քիչ ավելի :

Ես կարող եմ թվերով ասել եկամտատեսակները.

Գույքահարկ՝ պլանավորել ենք 960.4 մլն դրամ

Անշարժ գույքի հարկ՝ 321.1 մլն դրամ

Տեղական տուրքեր՝ 180.6 մլն դրամ

Հողի, գույքի վարձակալություն՝ 162 մլն դրամ

Աղբահանություն՝ 237.4 մլն դրամ

Տեղական վճարներ՝ 332.4 մլն դրամ

Տույժ և տուգանք՝ 5.2 մլն դրամ

Պետական ՝ 55 մլն դրամ

**Համայնքի ղեկավար՝Վարդգես Սամսոնյան**

-Հարցեր

**Վարդան Հակոբյան**

-Տիկին Ջիլավյան զուտ առաջարկություն ընդունեք:

Դուք անընդհատ համեմատականներ եք անցկացնում:

Նաև ներկայացրեք, թե որո՞նք են խնդիրներն ու թերացումները, ովքե՞ր են մեղավորները, որո՞նք են օբյեկտիվ և սուբյեկտիվ պատճառները, եթե ամենը դրական լինի, դրանից էլ խնդիրներ կառաջանան: Թող ընդհանուր առաջարկվի թե, ո՞րն է խնդիրը ու ի՞նչ պետք է արվի, որպեսզի հանրությանը պարզ լինի:

**Պատասխան՝**

**Գյումրի համայնքի ղեկավարի խորհրդական**

**Լ. Ջիլավյան**

-Վարդան, դուք որպես ավագանի, քաջատեղյակ եք, որ մենք այս տարի սեկվեստր չարեցինք:Ինչու՞ չարեցինք: Սեկվեստր սովորաբար անում ենք այն ժամանակ, երբ բյուջեի որոշակի հատվածի մուտքը չի ապահովում մինչև տարեվերջ, ասենք չի հասնում 95 տոկոսը, սեկվեստր ենք անում, որպեսզի կարողանանք պլանները պակասեցնել:Մենք այս տարի չենք արել, որովհետև վստահ ենք, որ բոլոր տեսակի եկամտատեսակները կատարվում են 90-ից բարձր տոկոսով: 2023-ին բոլոր պլանները կատարվել են: Մի քիչ կաղում ենք աղբահանությունից, որովհետև միակ համայքն է, որ աղբահանության վարձը ամենացածրն է՝ մեկ անձը 150 դրամ: Մենք գտել ենք, որ մեր բնակչությունը բավականին անվճարունակ է:

**Հարց՝**

**Գոռ Մանուկյան**

Հարցս վերաբերվում է բյուջեի ֆոնդային մասին:Ես տեղյակ եմ որ այս տարի ունեցել եք գույքեր, որոնք չեն օտարվել և հանրությունը պետք է տեղեկանա, թե 2024 թվականի հետ կապված ի՞նչ գույքեր ունեք պլանավորած: Խոսքս չի վերաբերում հողամասերին կամ առանձին հողակտորներին: Խնդրում եմ, եթե ունեք ցանկ, ներկայացրեք:

Հարցիս երկրորդ մասը՝

Խնդրում եմ ներկայացրեք, թե ինչո՞վ էր պայմանավորված, որ 2023 թ-ին շատ գույքեր չեն օտարվել:

**Պատասխան՝**

**Գյումրի համայնքի ղեկավար՝Վարդգես Սամսոնյան**

Կոնկրետ <Ճերմակ> հիվանդանոցի համար եմ ասում, որ 2 անգամ աճուրդի է դրվել, բայց այդպես էլ չի օտարվել: Եթե պետք է կարող ենք ներկայացնել ցանկը: Մեր ֆեյսբուքյան էջով ներկայացվում է աճուրդի օրերը: Խնդրեմ, հասարակությունը կարող է տեսնել, թե ո՞ր օրը, ո՞ր ժամին, ո՞ր գույքն է աճուրդի դրվել:

**Հարց՝**

**Գոռ Մանուկյան**

-Կխնդրեմ հարցին թող պատասխանի տիկին Ջիլավյանը:

Խնդրում եմ ներկայացնել ինչ շենք-շինություններ ունեք, որ նախատեսում եք օտարել 2024 թվականին: Եվ ինչու՞ չեն օտարվել 2023 թվականին:

**Պատասխան՝**

**Գյումրի համայնքի ղեկավարի խորհրդական**

**Լ. Ջիլավյան**

Ես տեղյակ չեմ, բայց ինչպես նշեց քաղաքապետը՝ ներկայացվել է աճուրդի, բայց չի օտարվել, տեղափոխվել է 2024 թ:

**Հարց՝**

**Վարդան Հակոբյան**

<Ճերմակը > դրվեց հանրային քննարկման:Ներկայացվեց 3 փաթեթ, սակայն արտաքին գործոնների հետ կապված հանրային քննարկումը մնաց օդի մեջ և այդ մարդկանց չտրվեց պատասխան և շենքը մնաց առանց վարձակալության:Այդ պատճառով <Ճերմակը > դրվեց վաճառքի:

Խոսքս՝ 1 մլրդ արժողությամբ շենքի մասին է:

Ավագանու որոշմամբ շենքը դրվեց վաճառքի: Դա ու՞մ թույլտվությամբ տեղի ունեցավ: Սա համայնքապատկան ամենախոշոր գույքն է:Եվ այստեղ կան ավելի շատ սուբյեկտիվ գործոններ, քան օբյեկտիվ:

**Պատասխան՝**

**Համայնքի ղեկավար՝Վարդգես Սամսոնյան**

Հանրային քննարկում է տեղի ունեցել և ավագանու որոշմամբ որոշվել է, որ <Ճերմակը> պետք է դրվի վաճառքի: Թող նորից գան գնահատում կատարեն, միգուցե՞ գինը բարձր է եղել, այդ պատճառով չի վաճառվել:Համայքում կան շատ շարքից դուրս եկած, փլուզված գույքեր, որոնց վաճառքը կարող է շատ օգուտ բերել համայնքին:

**Հարց՝**

**Գևորգ Գրիգորյան**

-Պարոն քաղաքապետ խնդրում եմ պատասխանեք <Ճերմակ> հիվանդանոցի վարձակալության պայմանագիրը վերջնականորեն խզված է, թե ոչ:

**Պատասխան՝**

**Համայնքի ղեկավար՝Վարդգես Սամսոնյան**

Վարձակալը դիմում է գրել, որ ինքը հետ է տալիս գույքը: Դիմումը ներկայացվել է կադաստր, որի արդյունքում պիտի խզված լիներ:

-Պարոն Գրիգորյան դուք եք եղել տվյալ բաժնի պատասխանատուն: Հետևողական լինեիք, պայմանագիրը խզվեր:

**Կարեն Սարուխանյան**

Քննարկմանը ներկա լինելով մի առաջարկություն ունեմ:Թող ստեղծվի աշխատանքային խումբ կամ հանձնաժողով, որում կընդգրկվեն ազգային ժողովի պատգամավորներ, որոնք կզբաղվեն բյուջեի ֆոնդային մասով:

**Պատասխան՝**

**Համայնքի ղեկավար՝Վարդգես Սամսոնյան**

-Մեծ սիրով: Պարոն Բադալյանին հանձնարարվել է ստեղծել հանձնաժողով, որին կներկայացվի ամբողջ համայնքապատկան գույքը, ըստ այդմ կորոշենք, որը՞ օտարենք, որը՝ ոչ, որպեսզի համայնքի համար լավ լինի:

**Հարց՝**

**Գոռ Մանուկյան**

-Տիկին Ջիլավյան բյուջեն բաղկացած է 2 մասից՝ ֆոնդային և վարչական. Դուք եկամտային մասի բոլոր թվերը ասում եք կանխատեսումներով:Կա՞ այնպիսի ալգորիթմ, կամ մեթոդի տեսակ, որով կանխատեսում եք այդ թվերը:

**Պատասխան՝**

**Գյումրի համայնքի ղեկավարի խորհրդական**

**Լ. Ջիլավյան**

Անցած 3 տարիների փաստացի մուտքագրումներով, ինչպես նաև հնգամյա պլանի վրա հիմնվելով ստանում ենք գալիք տարվա եկամուտները:

**Հարց՝**

**Կարեն Սարուխանյան**

-Տիկին Ջիլավյան շատ ողջունելի է, որ դուք գոհ եք այս տարվա կառավարության տված դոտացիայից:Ես ուզում եմ իմանալ այդ դոտացիայից գումար կտրամադրվի՞ համայնքային ծառայողի աշխատավարձի բարձրացման համար:

**Պատասխան՝**

**Գյումրի համայնքի ղեկավարի խորհրդական**

**Լ. Ջիլավյան**

Արդեն պլանավորել ենք 2024 թվականին 15 տոկոսով բարձրացնել համայնքային ծառայողի աշխատավարձը և միայն կոմունալ բաժնից՝ փողոց մաքրողների աշխատավարձը, իսկ մնացածը՝ տարբեր սուբվենցիոն ծրագրերով կօգտագործվի քաղաքի բարելավման համար:

**Հարց՝**

**Վարդան Հակոբյան**

-Տիկին Ջիլավյան ինչքանով եք դուք դա ճիշտ համարում, որ համայնքապետարանի աշխատողների աշխատավարձը պիտի բարձրանա, իսկ ՀՈԱԿ-ի տնօրենի աշխատավարձը ՝ ոչ:

**Պատասխան՝**

**Գյումրի համայնքի ղեկավարի խորհրդական**

**Լ. Ջիլավյան**

Ամենացածր աշխատավարձը հանրապետությունում համայնքային ծառայողինն է:Իսկ եթե ՀՈԱԿ-ներինն էլ բարձրացնենք, ապա ամբողջ դոտացիան կօգտագործենք աշխատավարձի բարձրացման համար:

**Վարդան Հակոբյան**

Ես մի առաջարկություն ունեմ, սա թասիբի հարց է: Գյումրին հայրաքաղաք է և մեր քաղաքապետի ծառայողական մեքենան պիտի լինի լավ մեքենա:

Սա մտցրեք պարտադիր առաջարկ:

Ամեն ինչում պիտի մեր ձևաչափը փոխենք:

**Պատասխան՝**

**Համայնքի ղեկավար՝Վարդգես Սամսոնյան**

Մենք արդեն մտածում ենք էլեկտրոմոբիլի մասով:

**Վահագն Մկրտչյան**

-Տիկին Ջիլավյան 2024 թվականի բյուջեի ծախսերի բաժնում պարգևավճարների և խրախուսումների բաժնում առանձնացված է 67մլն դրամ:

Արդյո՞ք հնարավոր չէր կրճատել պարգևավճարները, համայնքապետարանում դարձնել բացառիկ երևույթ և այս հոդվածով նախատեսված 67 մլն-ը տրամադրել աշխատավարձերի բարձրացմանը, որպեսզի ոչ թե 15, այլ 20 տոկոսով բարձրանար:

**Պատասխան՝**

**Համայնքի ղեկավար՝Վարդգես Սամսոնյան**

Հնարավոր է պարոն Մկրտչյան, բայց հաշվի առնելով, որ տարվա ընթացքում կարող են լինել դեպքեր, որ աշխատողը ստիպված լինի մնալ ավելի երկար, քան իր աշխատանքային ժամն է, դրա համար պետք է խրախուսել, մոտիվացնել աշխատողին:

**Հարց՝**

**Լիլիթ Մուրադյան**

2023 թ բյուջեի նախագծով մասնագիտական ծառաայություններին նախատեսված էր 15 մլն դրամ, սակայն 2024 թ. նույն այդ ծախսերի համար հատկացված է 35 մլն դրամ:Նախ, ի՞նչ է իրենից ենթադրում մասնագիտական ծառայությունները և ինչու՞ է կարիք առաջացել, որպեսզի կրկնակիից ավելի մենք ծախսենք մասնագիտական ծառայությունների համար:

**Պատասխան՝**

**Գյումրի համայնքի ղեկավարի խորհրդական**

**Լ. Ջիլավյան**

Մասնագիտական ծառայությունները պլանավորել էինք 2023 թվականին, դեռ մի բան էլ տարեվերջին մինուս տվեցինք, որովհետև չօգտագործվեց գումարները, բայց հիմա մենք պլանավորել ենք մասնագիտական ծառայություններ, որովհետև մենք ունենք հաշվապահական հաշվառման աշխատանքներ կատարողներ, որոնց գումար ենք փոխանցում ավելի որակով աշխատանք կատարելու համար: Բացի դրանից մեր մանկապարտեզները բոլորը ապահովված են համակարգիչներով, որոնք պետք է աշխատեն հայկական ծրագրերով, իսկ ծրագրերի ձեռք բերումը և սպասարկումը փող արժի:

**Ելույթ՝**

**Կարեն Մալխասյան**

-Պարոն Սամսոնյան ես էլ եմ ուզում խոսել բյուջեի ֆոնդային մասի մուտքերից:Մենք 2024 թվականին նախատեսել ենք 1մլրդ180մլն ու ըստ էության, թե որո՞նք են այդ հիմնական միջոցները մենք պետք է ունենանք ցանկով:Առաջարկել ենք, որ տարեկան աշխատանքային պլանում լինեն օտարվող գույքերը, որպեսզի մարդիկ իրազեկ լինեն:

Հաջորդ հարցս տիկին Ջիլավյան

Վզեբի ծրագրով, որ նայում եմ 2022-ին 23մլն տոկոս ենք վճարել, 2023-ին՝ 80 մլն, 2024-ին նախատեսվում է 180 մլն: 100 միլիոնով տարբերություն է տալի՞ս:

**Պատասխան՝**

**Գյումրի համայնքի ղեկավարի խորհրդական**

**Լ. Ջիլավյան**

-Ոչ

Մենք պլանավորել ենք և մեր մոտ սիրուն կարգ գոյություն ունի խիստ ֆինանսական, որ յուրաքանչյուր ավագանու նիստի որոմամբ տեղաշարժ ենք տալիս մեկ այլ հոդվածի, որի կարիքն ունենք:

**Հարց՝**

**Վարդան Հակոբյան**

Ինչքա՞ն են կազմում պարտքերը:

**Պատասխան՝**

**Գյումրի համայնքի ղեկավարի խորհրդական**

**Լ. Ջիլավյան**

Ես ստույգ չեմ կարող պատասխանել:

**Վարդան Հակոբյան**

Ուրեմն պետք է ստեղծվեն հանձնաժողովներ, որոնք կզբաղվեն այդ հարցով:

**Պատասխան՝**

**Համայնքի ղեկավար՝Վարդգես Սամսոնյան**

Գյումրու համայնքապետարանի առանձին բաժիններ իրենց մասով ներկայացնում են պարտքերը և հանձնաժողովները չեն կարող մտնել տվյալ բաժնի գործառույթների մեջ:

**Առաջարկություն՝**

**Լիլիթ Մուրադյան**

ՔՊ կողմից հանդես կգամ 2 առաջարկությունով.

1. Եսայան, Գերցեն և Դեմիրճյան փողոցներին հարող տարածքներում խաղահրապարակների կառուցում,
2. Գյումրու Բաղրամյան փողոցում կոյուղագծի կառուցում:

**Պատասխան՝**

**Համայնքի ղեկավար՝Վարդգես Սամսոնյան**

Գյումրու Բաղրամյան փողոցում կոյուղագծի կառուցման համար անհրաժեշտ է 200մլն դրամ:Նախնական պայմանավորվածություն կա < Դառոժնիկ >ՙ ընկերության հետ:

Ակնկալում ենք 2024-ին իրականացնել:

2024 թվականի խաղհրապարակների կառուցման ցանկում կավելացնենք նաև ձեր նշած հասցեները:

**Հարց՝**

**Վարդան Հակոբյան**

Հաջորդ հարցը վերաբերվում է թափառող շներին, որոնք հասարակության համար իրոք վտանգ են ներկայացնում:

Այս հարցը պետք է քննարկվի պատգամավորների՝ Առուշանյանի, Էմմա Պալյանի, Մարտուն Գրիգորյանի, Կարեն Սարուխանյանի հետ և հիմնավոր լուծում պիտի ստանա:

**Պատասխան՝**

**Համայնքի ղեկավար՝Վարդգես Սամսոնյան**

Երկու ձեռքով կողմ եմ:Այս հարցը պետք է քննարկվի, բյուջեից գումար հատկացվի, ստեղծվեն ապաստարաններ և այլ:

Պետք է ապահովենք բնակչության անվտանգությունը:

Քանի, որ այլ հարցեր և առարկություններ չհնչեցին` Վարդգես Սամսոնյանը փակեց նիստը:

Հանրային լսմանը ներկա էին 47 անձինք:

Քննարկման վերաբերյալ գրավոր տեսքով չեն ներկայացվել բողոքներ և առարկություններ: