**ԱՐՁԱՆԱԳՐՈՒԹՅՈՒՆ**

ՀԱՆՐԱՅԻՆ ԲԱՑ ԼՍՄԱՆ ԵՎ ՔՆՆԱՐԿՄԱՆ

ՀՀ Շիրակի մարզ 06 դեկտեմբերի, 2023 թ.

Ք. Գյումրի, Վարդանանց հր.1 ժամը` 15:00

2023 թվականի դեկտեմբերի 6-ին, ժամը՝ 15:00-ին, Գյումրու համայնքապետարանի վարչական շենքում կայացավ հանրային բաց լսում և քննարկում (այսուհետ՝ քննարկում): Քննարկումը վարեց Գյումրու համայնքի ղեկավարի գլխավոր խորհրդական Հայկ Սուլթանյանը։

**Հանրային քննարկման թեմա՝** *«*Հայաստանի Հանրապետության Շիրակի մարզի Գյումրի համայնքի վարչական տարածքում տեղական տուրքի և վճարների 2024 թվականի դրույքաչափերը սահմանելու մասին*»։*

Ելույթ՝ Հայկ Սուլթանյան

Գյումրու համայնքի ղեկավարի գլխավոր խորհրդական

Բարև Ձեզ սիրելի մասնակիցներ, սկսում ենք մեր հանրային լսումը *«*Հայաստանի Հանրապետության Շիրակի մարզի Գյումրի համայնքի վարչական տարածքում տեղական տուրքի և վճարների 2024 թվականի դրույքաչափերը սահմանելու մասին»վերաբերյալ:

Հիշեցնեմ, որ համաձայն կարգի, հանրային քննարկման մասնակիցը քննարկման դրված հարցերի վերաբերյալ կարող է ուղղել հարցեր,իր առարկություններն ու առաջարկությունները հնչեցնել բանավոր ձևով կամ դրանք գրավոր տեսքով ներկայացնել հանրային քննարկման քարտուղարին։ Մասնակցիները կարող են իրենց առարկություններն ու առաջարկությունները ուղարկել Գյումրու Համայնքապետարանի պաշտոնական էլեկտրոնային հասցեին [gyumri@gyumri.am](mailto:gyumri@gyumri.am) կամ գրավոր տեսքով ներկայացնել քննարկման քարտուղարին, քննարկման ավարտից հետո՝ հնգօրյա ժամկետում։

Հարց՝

Վարդևան Հակոբյան

Գյումրու ավագանու անդամ

Պարոն Սուլթանյան, մենք նախորդ հանրային քննարկամանը սուբվենցիոնի հետ կապված բնականաբար ևս մեկ անգամ դրեցինք այն հարցը, որ հանրային քննարկումը չի կրում այն բնույթը, որ կարողանանք հանրային զանգված ապահովել, մեղքը ես գտնում եմ, որ համայնքապետարանինն է: Պատճառներից մեկը հիմա փաստագրեմ՝ մենք տարբեր հասարակական կազմակերպությունների բերում ենք ավագանու նիստերի, տարբեր գումարների չափերով, որ առաջարկում են, խնդրում են, ես չեմ ասում, որ այդ գումարները տեղին չէ իրենց տալու, բայց ստացվում է այնպես, որ Գյումրու համայնքապետարանը միայն գումարների մասով է օգտակար է լինում, իսկ այսպիսի քննարկումներին այդ մասնակցությունը չի ապահովվում: Երբ որ ավագանու նիստ եք անում, այդ բացը կա, չի բարձրաձայնվում կամ տեղեկացվում, որ հանրային քննարկման ժամանակ այսպիսի առաջարկ է եղել կան եզրակացություններ, որ ավագանին տեղյակ լինի, թե՞ ինչ առաջարկություններ են եղել և հանրային քննարկումն ունենա իր ազդեցությունը, ավագանու նիստին չի զեկուցվում կամ ներկայացվում հանրային քննարկմանը ինչ արդյունք է եղել, դա նաև հանրության համար չի արվում, այսինքն ուզում եմ ասել, որ ավելի շատ ոնց որ թղթի վրա գրվելու համար է արվում: Գալիս են համայնքապետարանի մի քանի աշխատակիցներ, 1-2 ավագանու անդամ, հասարակությունը ընդհանրապես չի մասնակցում:

Պատասխան՝

Հայկ Սուլթանյան

Գյումրու համայնքի ղեկավարի գլխավոր խորհրդական

Պասիվության առումով լրիվ համամիտ եմ Ձեզ հետ, երեկ ևս հանրային քննարկում կար և հանրային քննարկման ժամանակ ես նորից կոչ արեցի, որ խնդրում եմ մասնակցեն՝ ինչքան մասնակցությունը բարձր լինի, այդքան որակյալ փաստաթուղթ կունենանք մենք, ավելի լավ կլինի: Բացի դրանից, համայնքապետարանը հայտարարությունը ժամանակին պատշաճ կերպով տեղադրում է կայքում, տեղեկացված են նաև ավագանու անդամները, ինչ-որ տեղ, ես չեմ ասում 100%-ով, բայց իր պարտականությունները համայնքապետարանը էդ մասով կատարել է, ինչ վերաբերվում է առաջարկություններին, իրոք ձեր առաջարկությունները հիմա արձանագրվում է և առցանց է հանրային քննարկումը հիմա գնում, մարդիկ, ավագանու անդամները, եթե ներկա չեն՝ նույնպես նայում են: Այս քննարկումը դրվում է հանձնաժողովներում և եթե ինչ-որ բացեր կամ առաջարկություններ չեն ներառվել նախագծում, այդ դեպքում նաև բարձրաձայնվում են ավագանու նիստի ժամանակ: Ես համաձայն եմ Ձեզ հետ, առաջարկությունները բոլորը հանձնաժողովներում քննարկաման ժամանակ պատշաճ կերպով կներկայացվեն բոլորին, որ այսպիսի առաջարկություններ կան այս նախագծի հետ կապված:

Խոսքը փոխանցում եմ զեկուցողին:

**Զեկուցող՝** Մենուա Մկրտչյան

Գյումրի համայնքի ղեկավարի օգնական

Բարև ձեզ հարգելի ներկաներ, ձեզ եմ ներկայացնում Հայաստանի Հանրապետության Շիրակի մարզի Գյումրի համայնքի վարչական տարածքում տեղական տուրքերի և վճարների 2024թ.-ի դրույքաչափերը սահմանելու մասին որոշման նախագիծը: Նախ ասեմ, որ նախագծում կան բազմաթիվ փոփոխություններ, դրանց մի մասը կապված է Հայաստանի տեղական տուրքերի և վճարների մասին օրենքում լրացումներ և փոփոխություններ կատարելու մասին Հայաստանի Հանրապետության օրենքի պահանջները կատարելու անհրաժեշտությամբ, ասեմ ինչին է վերաբերում հարցը, մենք ունենք շին. թույլտվությունների տրամադրման համար ֆիքսված գումարներ, այժմ այդ գումարները օրինակ. 250 ք. ընդհանուր մակերես ունեցող շենքերի շինությունների համար 30.000 դրամի և շենքի կառուցման վայրի գոտիականությանը համապատասխանող երկրորդ կետով սահմանված գոտիականության գործակցի արտադրյալը: Հիմնական փոփոխությունները շին.թույլտվության վերաբերում է այս օրենքի պահանջները կատարելուն: Համայնքի վարչական տարածքում գտնվող խանութներում, կրպակներում հեղուկ վառելիքների կամ սեղմած բնական կամ հեղուկացված նավթային գազերի մանրածախ առևտրի կետերում, ավտոմեքենաների տեխնիկական սպասարկման և նորոգման ծառայության օբյեկտներում տնտեսվարողի գործունեության յուրաքանչյուր վայրում տեխնիկական հեղուկների վաճառքի թույլտվության համար նախկին 60.000 դրամի փոխարեն սահմանվել է 90.000 դրամ՝ կիրառվել է 1.5 գործակից: Փոփոխություններ են կատարվել համայնքի վարչական տարածքում ոգելից և ալկոհոլային խմիչքների ներքին կամ օրենքով սահմանված սահմանափակումներին համապատասխան ծխախոտային արտադրատեսակների կամ ծխախոտային արտադրատեսակների փոխարինիչների վաճառքի թույլտվության համար, հիմնականում կիրառվել են գործակիցներ ՝ 1.5 գործակից, այստեղ գրված են մակերեսների սանդղակը կարող եք տեսնել և համեմատել նախկին դրույքաչափերի հետ:

Փոփոխություններ են կատարվել նաև համայնքի վարչական տարածքում հանրային սննդի կազմակերպման և իրականացման տնտեսվարողի գործունեության համար առանձնացված յուրաքանչյուր վայրում հանրային սննդի կազմակերպման և իրականացման թույլտվության համար տեղական տուրքի մեջ, այստեղ ևս գործակիցներ են կիրառվել ըստ մակերեսների գրված է:

ՀՀ համայնքների կամ համայնքների կազմում ընդգրկված բնակավայրերի խորհրդանիշները՝ զինանշան անվանումը, որպես օրենքով գրանցած ապրանքային նշան կամ ապրանքային արտադրության, կամ ծառայությունների մատուցման գործընթացներում, ինչպես նաև անվանումներում օգտագործելու համար, նախկին 100.000 դրամի փոխարեն սահմանվել է 150.000 դրամ:

Համայնքի վարչական տարածքում քաղաքացիական հոգեհանգստի ծիսակատարության ծառայության իրականացման և մատուցման թույլտվության համար նախկին 500.000-ի փոխարեն 750.000 է սահմանվել:

Այստեղ տեղական վճարների մեջ համայնքի տարածքում շենքի կամ շինության արտաքին տեսքը փոփոխող վերակառուցման աշխատանքների կատարման հետ կապված տեխնիկա-տնտեսական պայմաններ մշակելու և հաստատելու համար համայնքին մատուցման ծառայության գումարի փոխհատուցման վճար, այստեղ ևս գործակիցներ են կիրառվել և սահամանվել են ավելի բարձր դրույքաչափեր ՝ ըստ քառակուսիների դրված է:

Ոչ բնակելի նպատակային նշանակության շենքերի կամ շինությունների պահպանության վճարը, արտադրական և արդյունաբերական շենքերի, շինությունների մասով նախկին 8 դրամի փոխարեն սահմանվել է 10 դրամ:

Համայնքային ենթակայության մանկապարտեզ ծառայություններից օգտվողների համար համայնքի կողմից կամ համայնքի պատվերով մատուցած ծառայության դիմաց փոխհատուցման վճարը նախկինում 8000 դրամ է սահմանված եղել, այժմ սահմանել ենք 25000 դրամ, ելնելով այն բանից, որ մեկ երեխայի ծախսը համայնքապետարանի համար այդքան է,սակայն 3-րդ կետով սահմանվել է, որ Գյումրիում հաշվառված երեխաների համար կիրառվել է 0.16 գործակից, այսինքն 4000 դրամ, իսկ այլ համայնքներում հաշվառված երեխաների համար 0.5 գործակից՝ 12.500 դրամ: Հիմնական փոփոխություններն այսքանն էին:

Հարց՝

Վարդևան Հակոբյան

Պարոն Մկրտչյան, մենք էսպես, որ նայում ենք ընդհանուր 1,1.5 գործակից այսինքն 20-50% թանկացում տեղական տուրքերի հետ կապված, ի՞նչն է պատճառը այս թանկացումների, այսինքն արդարացումը թանկացման ինչ հիմքով է՞

Պատասխան՝

Մենուա Մկրտչյան

Դրանց մի մասը օրենքների պահանջները կատարելու համար, մնացած ոլորտային թանկացումները առևտրի բաժնի հետ կապված:

Հարց՝

Վարդևան Հակոբյան

Ովքե՞ր են համայնքապետարանում այս թանկացման հետ կապված պատասխանատուները, ո՞ր կառույցն է պատասխանատու, ի՞նչ մասնագիտական հիմքեր ենք ունեցել սա անելու համար, բնակիչը պիտի իմանա չէ՞

Պատասխան՝

Հայկ Սուլթանյան

Այս նախագիծը կազմվել է հետևյալ ձևով, յուրաքանչյուր բաժին իր գործունեության ոլորտի հետ կապված կատարել է ուսումնասիրություններ և այդ ուսումնասիրությունների արդյունքում առաջարկել է ներկայացնել հիմնավորված տեղական տուրք կամ վճար: Առևտրի մասին ներկայացրել է առևտրի բսաժինը, քաղաքաշինությանը՝ քաղաքաշինությունը, համապատասխան ոլորտների պատասխանատուները:

Հարց՝

Վարդևան Հակոբյան

Ցանկալի կլիներ և անհրաժեշտ, որ առևտրի բաժնի ղեկավարը, որը մասնագիտացված է այդ ուղղությամբ և աշխատում է բնակիչների հետ լիներ այստեղ և օրինակ ասեր այս հավաքագրումները այս ուղղությամբ նախկին գներով ի՞նչ տոկոսով ենք ապահովում , պարոն Մկրտչյան:

Պատասխան՝

Մենուա Մկրտչյան

80-90% կատարում ենք, ճյուղեր կան 100%-ով ենք կատարում:

Հարց՝

Վարդևան Հակոբյան

Այս թանկացումներով ինչքա՞ն է մեր համայնքի բյուջեն ավելանալու

Պատասխան՝

Մենուա Մկրտչյան

Նախագծի վրա դեռ աշխատում ենք:

Պատասխան՝

Հայկ Սուլթանյան

Պարոն Հակոբյան ես ասեմ, ինչ վերաբերվում է բնակչությանը աղբի վարձ և այլն, որևէ գումար չի փոխվել: Զբոսաշրջության մեծ հոսք կա Գյումրիում,ինքներդ էլ լավ գիտեք, դրա հետ կապված աղբահանությունը, դրա հետ կապված այլ ծառայություններ ավելի ծավալուն են դարձել, ինչ-որ տեղ պետք է բիզնեսն էլ աջակցի:

Ելույթ՝

Վարդևան Հակոբյան

Քաղաքի կենտրոնն է զբոսաշրջության, Մուշ թաղամաս, Անի թաղամաս, Մսի կոմբինատ,Կոշտոյան ինչ կապ ունեն այդ օբյեկտներն այս զբոսաշրջության ու թանկացումների հետ, միգուցե՞ ընդհակառակը այլ մոտեցում տարվի, որ խրախուսենք այդ մարդկանց:

Պատասխան՝

Մենուա Մկրտչյան

Մի բան ավելացնեմ խոշոր տնտեսվարողների մոտ ավելի շատ են թանկացումները, կապված մակերեսների հետ: Մինչև 26 քմ ընդհանուր մակերեսով տարածքների համար 9000-ի փոխարեն դարձել է 10000, այսինքն 1000 դրամ է թանկացումը, 26-50քմ ընդհանուր մակերեսով տարածքների 12000-ի փոխարեն 13000դրամ: Հիմնականում խոշորներն են:

Հարց՝

Լևոն Բարսեղյան

Ոգելից և ալկոհոլային խմիչքներ վաճառքի թույլտվության համար և այլն, այս քառակուսի մետրերի հաշվարկը ինչպե՞ս է արվում ներքին մակերեսի, թե՞ վաճառասրահի, թե՞ շենքի ընդհանուր մակերեսի

Պատասխան՝

Անի Մկրտյան

Գյումրու համայնքապետարանի աշխատակազմի առևտրի և սպասարկման ոլորտի համակարգման բաժնի աշխատակից

Շենքի ընդհանուր մակերեսի, արտաքին մակերեսի

Հարց՝

Լևոն Բարսեղյան

Եվ դա անելիս, երբ մարդը գալիս է նոր է հասկացվում և ի՞նչ է ինքը թիվ է ասում, թե՞ վկայական է ներկայացվում:

Պատասխան՝

Անի Մկրտյան

Վկայական ենք ուզում, ինչպես նաև ստուգայց է իրականացվում, լինում են դեպքեր երբ այդ վկայականը հիմք չի հանդիսանում, որովհետև մաս կա, որ չի օգտագործվում ձեռնարկատիրոջ կողմից:

Հարց՝

Լևոն Բարսեղյան

Իսկ եթե շատ մեծ վաճառասրահ է և ենթադրենք դրա մեջ շատ փոքրիկ հատված է, որ կապ ունի ալկոհոլի վաճառքի հետ: Ուզում եմ հասկանալ ընթացակարգը այս դեպքում ինչպիսի՞ն է

Պատասխան՝

Անի Մկրտյան

Տվյալ պարագայում չեմ կարող ասել մոտեցումը ինչպիսին է, որովհետև ես չեմ զբաղվում այդ մասով:

Հարց՝

Լևոն Բարսեղյան

Հարցիս ակնարկը այն է, որ եթե դա էս հաշվարկների մեջ չի լինի նկատի առնված այսինքն ընդհանուր տուրքերի եկամուտների մեջ է գրված, այլ գումար կստացվի:

Պատասխան՝

Մենուա Մկրտչյան

Արտաքին մակերեսներով են հաշվարկվում :

Հարց՝

Լևոն Բարսեղյան

Այս կենդանիների տեղական տուրքը 12-րդ կետը, էդ կենդանիները ընտանի, շատ տարբեր են՝ թութակից սկսած վերջացրած կովերով:

Թութակի տերն էլ պիտի նույնքան վճարի, կովինն է՞լ:Կա՞ ցուցակ հստակ քանակության վերաբերյալ:

Պատասխան՝

Հայկ Սուլթանյան

Կովեր չունենք:

Ընդանուր 200.000 դրամի մասին է խոսքը, էդքան է գումարը:

Հարց՝

Լևոն Բարսեղյան

Կոնկրետ կա՞ բաժին ով զբաղվում է այս մասով:

Պատասխան՝

Հայկ Սուլթանյան

Կոմունալ բաժինը:

Հարց՝

Լևոն Բարսեղյան

30-րդ կետը, ոչ բնակելի նպատակային նշանակության շենքերի կամ շինությունների

աղբահանության վճարը սահմանվում ըստ շինության մակերեսի հետևյալ դրույքաչափերով: Ժամկետները չտեսա, սա տերեկանն է՞, ամսականն է՞:

Պատասխան՝

Մենուա Մկրտչյան

Ամսական վճարի մասին է խոսքը:

Հարց՝

Լևոն Բարսեղյան

Այս 25.000-ները մանկապարտեզների վարձավճարները, ինչի մասին է խոսքը՞

Պատասխան՝

Հայկ Սուլթանյան

Յուրաքանչյուր երեխայի համար բյուջեից կատարված ծախսերն են, դա այդպես է արվել, որովհետև ունենք մանկապարտեզներ, որտեղ այլ համայնքների հաճախող երեխաներ կան, հիմա հստակեցվել է, Գյումրիում հաշվառված երեխաների համար կիրառել ուրիշ գործակից, այլ համայնքներին՝ այլ գործակից:

Ելույթ՝

Մենուա Մկրտչյան

Ուսումնասիրել ենք վերջին 3 տարվա համայնքի կատարած ծախսերը նախակրթանների համար, մեկ երեխայի հաշվով:

Հարց՝

Լևոն Բարսեղյան

Այդ դեպքում խախտվում է տեղական վճարի փիլիսոփայությունը, վճարը պիտի լինի ծառայության դիմաց. օրինակ Գյումրիում հաշվառվածի համար 4, իսկ գործակիցների մեջ գրվի, որ ուրիշ բնակավայրում հաշվառվածի համար եռապատիկ: Այսպես շեղվում է էլի:

Պատասխան՝

Հայկ Սուլթանյան

Օրինակ Երևանում սահմանված է այլ համայնքերի համար 30.000, իսկ Երևանի բնակիչների համար անվճար, այստեղ խնդիրը հետևյալն է ,փաստաթուղթը նաև գնացել է արդարադատության նախարարություն փորձագիտական եզրակացություն ստանալու և մենք ևս մտահոգություն ունենք ձեր ասած թվերի հետ կապված: Եզրակացություն կստանանք և եթե նման մտայնություն կա կկիրառենք ձեր առաջարկած մեխանիզմը: Ծնողը թյուրըմբռնման մեջ կհայտնվի այլապես:

Հարց՝

Լևոն Բարսեղյան

Սպորտդպրոցների հետ կապված, տարիներ շարունակ 500 դրամ է եղել ուսման վարձը, խորհրդանշական գումար է և սպորտդպրոցները կարիք ունեն իսկապես ավելի արդյունավետ ֆինանսավորման: Փորձե՞լ եք ուսումնասիրել այդ գումարը ավելացնելու մասին, վճարը խայտառակ ցածր է:

Պատասխան՝

Ղազարյան Միխակ

Սպորտի և ֆիզկուլտուրայի բաժնի պետ

500 դրամը երևի թե 2000 թվականին է որոշվել, բայց ես ասեմ, որ հաճախողների 70%-ը վճարունակ չեն,մեծ մասի համար խնդիր է, ես առաջարկում եմ ընդհանրապես հանել էդ 500-ն էլ:

Հարց՝

Լևոն Բարսեղյան

Վերջին հարցս կայանման վճարների հետ կապված, հնարավոր չէ՞ ինչ-որ գումար սահմանել: Շատ մարդիկ ուղղակի գումար են աշխատում, հնարավոր չէ՞ ինչ-որ ենթաբաժին ստեղծել, մարդկանց ընդունել աշխատանքի, սովորեցնել ուսուցանել, պատրաստել և կայանման վճարներ գանձել լցնել համայնքի բյուջե: Ափսոս է: Այս փաստը վերլուծել ե՞ք:

Պատասխան՝

Հայկ Սուլթանյան

Խնդիր կա, համապատասխան մեխանիզմով է պետք կառավարել, մտայնությունն այն է, որ կենտրոնական փողոցներում շինարարություն է գնում և քաղաքաշինական ծրագրերն ավարտելուց հետո, հաջորդ տարի կլինի ձեր ասած մեխանիզմը:

Ելույթ՝

Սեյրան Մարտիրոսյան

Ա. Դ. Սախարովի անվան մարդու Իրավունքների պաշտպանության հայկական կենտրոնի շիրակի մասնաճյուղի ղեկավար

Եթե կան կայանատեղիները, ուրեմն դա կարող է համայնքի սեփական եկամուտների տարեկան աճի վրա ազդող գործոն լինի:

Ես երեկ չեմ եղել քննարկմանը, սակայն մեկ հարց ունեմ դրա հետ կապված: Ուրեմն տարեկան աշխատանքային պլանում գրված է քաղաքացիական հասարակական կառույցների առողջացման համար , ինչո՞վ են հիվանդ :

Համայնքների սեփական եկամուտների տարեկան աճը, այնտեղ նշված էր ի՞նչ հարաբերակցության մեջ է այս ավելացումների հետ:

Պատասխան՝

Մենուա Մկրտչյան

Եկամուտները բաղկացած են հարկերից, փոխադրամիջոցների գույքահարկերը ելնելով փոխադրամիջոցների քանակի աճից ավելանալու են:

Տեղական տուրքերի աճը, ընդհանուր առմամբ տարեկան աշխատանքային պլանը, այս համատեքստում տեղավորվում է:

Բարձրացումները չենք կարող կանխատեսել, այս օրենքի փոփխությունները կարող են ազդել:

Ելույթ՝

Հայկ Սուլթանյան

Ինչ վերաբերվում է ձևակերպմանը, իրոք ես ուշադիր չեմ եղել, մենք նախատեսել ենք հասարակական կազմակերպություններին, դուք գիտեք տարբեր խնդիրներով դիմում են, կան հասարակական կազմակերպություններ, որ նույնիսկ երեխաների տեղափոխելու հնարավորություն չունի: Հաշմանդամների միությունը դիմել է սանհանգույցի գումարի համար և երևի էդ առողջացման բառը ուղղված է եղել նման դեպքերին:

Հարց՝

Վարդևան Հակոբյան

Տեսեք ես ինչ բաց եմ տեսնում, իրավաբանական անձանց և անհատ ձեռնարկատերերի համայնքի վարչական տարածքում առևտրի ծառայությունների մասին օրենքով սահմանված բացօթյա առևտրի կազմակերպման թույլտվության համար, յուրաքանչյուր օրվա համար 1քմ համար:

Սրճեփ սարքերը սրա տակ են մտնու՞մ

Պատասխան՝

Մենուա Մկրտչյան

Այո:

Ելույթ՝

Վարդևան Հակոբյան

Ինչի պիտի սրա տակ լինի, արդեն 150-200 սրճեփ սարք կա, առևտրի բաժնի պետն էլ հիմա այստեղ չի, որ հարցնենք, թե ինչքան ենք վճարումներն ապահովել, բերել հստակ հաստատագրված վճար, թույլտվություն, որ մարդը հստակ գիտենար:

Պատասխան՝

Հայկ Սուլթանյան

Մենք համաձայնություն տվեցինք համատեղ նախագիծ ներկայացրեցինք, Երևանի քաղաքապետարանը և մեր կողմից միացանք որպեսզի կարգավորվի սրճեփ սարքերի հետ կապված, բայց նախագիծը դեռ չի ընդունվել:Նման վճար նախատեսված չէ: Կա վճարների հստակ ցանկ, ցանկից զատ այլ վճարներ չես կարող սահմանել:

Հարց՝

Վարդևան Հակոբյան

Հիմքը ո՞րն է սրճեփ սարքերից վճար գանձելու:

Պատասխան՝

Հայկ Սուլթանյան

Ժամանակավոր լուծում է՝ բացօթյա առևտրի տակ:

Ելույթ՝

Լևոն Բարսեղյան

Շնորհակալություն հարգելի գործընկերներ տարած աշխատանքի համար՝ հանուն Գյումրի քաղաքի:

Սրճեփ սարքերից սկսենք, տրամաբանությունը պարզ է, բայց եթե քաղաքի ռեսուրսներով ինչ-որ մեկը շահույթ է հետապնդում, ճիշտ կլինի, որ տուրք տա, այլ հարց է, որ տուրքի չափը ինչքան լինի, որ բիզնեսը չոչնչացնի և այնպես չլինի, որ քաղաքն ընդհանրապես օգուտ չունենա:

Կայանման վայրերի հետ կապված, ասեմ, որ հաշվարկները զգալի թվեր են, քաղաքի կենտրոնական փողոցների պոտենցիալը մենք հետազոտել ենք, մարդիկ կանգնեցրել ՝ շաբաթը 5 օր : Հրապարակ և հարակից տարածքներում, որտեղ կայանման համար փող է գանձվել հաշվել ենք, թե ինչքան ավտոմեքենա մտավ ելավ 100 դրամով։ Առաջին անգամ արել ենք 2004 թվականին, քաղաքի օրվա միջոցառումներից առաջ մոտ ՝ 100․000-150․000 դոլլարի պոտենցիալ է դա,այսինքն կանգառավարնեը տարեկան հավաքում են մոտավորապես 100․000 դոլլարի չափ։Երկար ժամանակ այդպես էր, մինչև 2010-2011 թ․ նախկին քաղաքապետարանը պայմանագիր կնքեց ինչ-որ ընկերության հետ,որը պիտի այդ ծառայությունը մատուցեր կտրոնով և պարզվեց, որ քաղաքի բյուջե է մտնում 150-160․000 դրամ տարեկան, պատկերացրեք դոլլար և դրամ և ի վերջո 2013թ․-ին ավագանին որոշեց,որ կայանատեղերի դրույքաչափը պիտի դառնա 0,մարդիկ շարունակեցին իրենց գործունեությունը,մի կին կար բաջերով,խաբում էին իբր քաղաքապետարանից էին ևայլն։Մյուս կողմից դա շոշափելի գումար է ևուզում եմ գա մտնի բյուջո այդ փողը։Մեր քաղաքում քաղաքաշինությունը երբեք չի դադարել, պարոն Սուլթանյան,այնպես,որ տաերկան այդ փողը կորում է։ Այլապես կոռուպցիոն ռիսկեր են ծագում։Կամ մեղմ ասած չպիտի լինեն կանգառավարներ։Եթե 0 է ուրեմն 0 է։

Մյուսը կայանման գումարը՝ մաքսատան հարակից տարածքն է, որը գնում է մինչև քաղաքի վարչական տարածք, լինում են ժամանակներ, երբ այդտեղ կուտակված են մինչև 150 բեռնատարներ, դրանց համար առանձին կայանման վճար է պետք։ Բյուջեն կավելանա մոտ 300 միլիոնով։Ինձ համար անհասկանալի է այդ մասով 0-ներ տեսնելը։

Գոտիավորման մասով,որ խոսում ենք, լավ կլինի քարտեզներ կցվեն, որ մարդը բացի, օրինակ էլեկտրոնային նայի, թե իրեն հետաքրքրող հատվածը, որ գոտում է։

Այս փաստաթղթի հետ կապված քառակուսի մետրերի առումով, տեսեք, օբյեկտները մեծանալու միտում ունեն ու չստացվի այնպես, որ դրանք մեծանան, բայց այս փաստաթղթերում մնա հինը։

Թանկարժեք մետաղներից պատրաստված իրերի որոշակի վայրում մանրածախ առք ու վաճառք իրականացնելու թույլտվության համար օրացուցային տարվա համար տեղական տուրք։Հիշում եք ես միշտ առաջարկել եմ դա նախկինում 50․000դրամ էր, որ օրինակ ոսկու խանութը վճարում էր, դա շատ փոքր թիվ է և առաջարկել եմ եռապատկել,բայց վատ է , որ մեր երկրում տեղական տուրքերի դրույքաչափերը ազգային ժողովն է օրենքով սահմանում և ավագանին ազատություն չունի դրանցից նույնիսկ քիչ կամ շատ չափ սահմանելու։ Հնարավորություն կա այս գումարը բարձրացնելու, պիտի բացատրվի, որ այդ թիվը շատ փոքր է եկեք մարդավարի վճարենք և աշխատենք։Եթե առաստաղին ենք հասել և տեղ չկա ավել, դրանից ավել բան անել չենք կարող, մնացածը պետության հետ է։Իդելական կլինի համայնքը որոշի, ոչ թե պետությունը։

Այս կենդանիները կովերը, խոզերը, ցուլերը սրանց հետ ինչ-որ բան պիտի արվի՞պարոն Մկրտչյան։ Պետք պետական իշխանությանը անհանգստացնել պարբերաբար, քաղաքում կով կա ի՞նչ անենք, ով պիտի էդ մարդուն գնա ասի վճարի, կամ հանել չես կարող էդ մարդուն, բայց գոնե ինչ-որ բան պիտի վճարի։Հաստք գուցե պիտի ավելացվի,որ տնային կենդանիների հաշվառում իրականացնի, սանրի քացղաքը, հստակ գրանցումներ անի։Քաղաքում ընտանի կենդանիներ պահելու պատկերը ունենալն էր, որոնք ունեն տերեր։

Այստեղ տուրքեր կան, որոնց կատարողականի հետ կապված լուրջ կասկածներ ունեմ, տաքսի ծառայության մասին է խոսքը, ցուցակը թերի է։

Արտաքին գովազդի հետ կապված նույն կասկածներն այստեղ ունեմ, որ զգալի ծավալ այստեղ չի ֆիքսված և չեն վճարում, բարեխիղճները շիտակ են գալիս գրանցվում են,բայց օրինակ խոդովիկ գրվածը՝չէ։Բազան թերի է, 1-2 հաստք ավելացնել է պետք։Արտաքին գովազդի պոտենցիալի կեսը չի մուտքագրվում։

Խոշոր բենզալցակայանները որոնք մայթի վրա 2 երեսանի գովազդային վահանակներ ունեն պիտի մտածել 2 կողմանի քառակուսի մետր պիտի հաշվվի, թե չէ։

Այն ձևակերպումը ընդհանրական, որը ավագանու բոլոր որոշումների տակ գրված է,որ այսինչ փոփոխությունը բյուջեի վրա էական ավելացում նվազեցում չի նախատեսում,այս ձևակերպումը քոչել է 26 տարի, ի՞նչ է նշանակում էական, եթե ոչինչ չասող պարբերություն է ավելորդ ծանրաբեռնում է այս թղթաբանությունը։ Եթե այստեղ գրվածները ողջամտորեն են գրված, ուրեմն տեղական եկամուտի աճ է տեղի ունենալու։

Շնորհակալություն ուշադրության համար։

Ելույթ՝

Սեյրան Մարտիրոսյան

Ա. Դ. Սախարովի անվան մարդու Իրավունքների պաշտպանության հայկական կենտրոնի շիրակի մասնաճյուղի ղեկավար

Առաջինը ինչ պիտի ասեմ ես, մեջբերում է․ քաղաքը մերն է նախաձեռնությունից, այնտեղ գրված է համաքաղաքային տարեկան ժողովների իրականացում, տարեկան հաշվետվություն, քաղաքի մարտահրավերները, հաջորդ տարվա անելիքները, լսվում են հանրային կարծիքները,սղագրվում են։Ժողովը հեռարձակվում է՝ ապահովելով ինտերակտիվ մասնակցություն։Սա պատասխանն է էս պասիվության։Պիտի լայն քննարկվի տարբեր տեղերում։

Բյուջեն մեր շատ սիմվոլիկ է,պետք է կրեատիվ մոտեցումներ կիրառել՝ օր․ տուրք սահմանել 58 թաղամասի ներքին բակերի, որոնք ցանկապտվել են և սեփականացվել։Պետք է սոցիալական պարտավորություն դրվի, կամ այնպես անել,որ վճարեն։

Մենք ասում ենք զբոսաշրջիկների մասին, բայց դա ոչինչ չի տալիս քաղաքապետարանին, դա օգուտ է կոնկրետ անհատների։ Պետք է այնպես անել, որ քաղաքապետարանը բոլոր հնարավորություններն օգտագործի բյուջե ավել գոււմար բերելու։Սրանք էական հարցեր, այնպես արեք մեծ ժողովներ լինեն,գաղափարներ հավաքելու,որոնց մեծ մասը հետո կարելի է օգտագործել։

Ելույթ՝

Հայկ Սուլթանյան

Շատ լավ առաջարկություններ են, ի նկատի ունենալով ահագին փոփոխություններ որոնք արել ենք ձեր առաջարկից հետո, հնգամյայից զատ ամեն տարի տարեկան աշխատանքային պլան է կազմվում, որ այդ ամեն պրոցեսը իրագործվի։

Շնորհակալություն բոլորիդ ակտիվ մասնակցության համար։

Քանի, որ այլ հարցեր և առարկություններ չհնչեցին` Հ. Սուլթանյանը փակեց նիստը:

Հանրային լսմանը ներկա էին 12 անձինք:

Քննարկման վերաբերյալ գրավոր տեսքով չեն ներկայացվել բողոքներ և առարկություններ:

**Գյումրու համայնքապետարանի**

**աշխատակազմի քարտուղար** **ԿԱՐԵՆ ԲԱԴԱԼՅԱՆ**