**ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**

**«Հայաստանի Հանրապետության Շիրակի մարզի Գյումրի համայնքի վարչական տարածքում տեղական տուրքերի և վճարների 2024 թվականի դրույքաչափերը սահմանելու մասին»Հայաստանի Հանրապետության Շիրակի մարզի Գյումրի համայնքի ավագանու որոշման նախագծի վերաբերյալ**

1.Հայաստանի Հանրապետության Շիրակի մարզի Գյումրի համայնքի վարչական տարածքում սահմանված տեղական տուրքերի և վճարների դրույքաչափերը սահմանելու մասին որոշման նախագծի (այսուհետ՝ նախագիծ) 1-ին մասում սահմանվում է «Հայաստանի Հանրապետության Շիրակի մարզի Գյումրի համայնքի վարչական տարածքում սահմանված տեղական տուրքերի և վճարների դրույքաչափերը»: Համաձայն «Տեղական ինքնակառավարման մարմինների մասին» օրենքից 18-րդ հոդվածի 1-ին մասի 18-րդ կետի՝ **համայնքի ավագանին օրենքով սահմանված դեպքերում սահմանում է տեղական հարկերի, տուրքերի և վճարների տեսակներն ու դրույքաչափերը:** Հաշվի առնելով, որ նախագծի շրջանակում Շիրակի մարզի Գյումրի համայնքի տեղական տուրքերի և վճարների դրույքաչափերից բացի սահմանվում են նաև տեղական վճարների նոր տեսակները՝ անհրաժեշտ է նախագծի 1-ին կետը վերանայել: Բացի այդ, նկատի ունենալով «Նորմատիվ իրավական ակտերի մասին» օրենքի 12-րդ հոդվածի 1-ին մասը,համաձայն որի՝ նորմատիվ իրավական ակտը ունենում է վերնագիր, որը համապատասխանում է նորմատիվ իրավական ակտի բովանդակությանը՝ անհրաժեշտություն կառաջանա վերանայել նախագծի վերնագիրը, այն համապատասխանեցնելով բովանդակությանը:

2.Նախագծի 3-րդ կետի համաձայն՝ համայնքային ենթակայության մանկապարտեզի ծառայությունից օգտվողների համար սահմանվում է՝ համայնքի կողմից կամ համայնքի պատվերով մատուցված ծառայությունների դիմաց փոխհատուցման վճար՝ Գյումրի համայնքում հաշվառված երեխաների համար՝ **0.16** գործակից: Այս կապակցությամբ հարկ է նկատել, որ «Տեղական տուրքերի և վճարների մասին» օրենքի (այսուհետ՝ օրենք)14-րդ հոդվածի 1-ին մասի 13-րդ ենթակետի համաձայն՝ Հայաստանի Հանրապետության համայնքներում սահմանվում են տեղական վճարների դրույքաչափերըհամայնքային ենթակայության մանկապարտեզի ծառայությունից օգտվողների համար՝ համայնքի կողմից կամ համայնքի պատվերով մատուցված ծառայությունների դիմաց փոխհատուցման վճարի չափով: Նկատի ունենալով վերոգրյալը, անհրաժեշտ է գործակիցները կիրառելու վերաբերյալ կարգավորումը վերանայել:

3.Նախագծի հավելվածի (այսուհետ՝ հավելված) 12-րդ կետի համաձայն՝ քաղաքային բնակավայրերում ավագանու որոշմամբ սահմանված տնային կենդանիներ պահելու թույլտվության համար՝ օրացույցային տարվա համար՝ **1 մեկ գլխի հաշվով** սահմանվում է հինգ հազար դրամ, մինչդեռ օրենքի 12-րդ հոդվածի 1-ին մասի 13-րդ կետի համաձայն՝քաղաքային բնակավայրերում ավագանու որոշմամբ սահմանված տնային կենդանիներ պահելու թույլտվության համար՝ **օրացուցային տարվա համար` սահմանվում է հինգ հազար դրամ:** Նկատի ունենալով որ, օրենքը չի սահմանում կենդանիներին պահելու թուլտվության վճար կենդանիների գլխի հաշվով, այլ սահմանում է կենդանիներին պահելու թույլտվության վճար յուրաքանչյուր օրացույցային տարվա համար, հարկ է հավելվածի տվյալ կարգավորումը վերանայել:

4.Հավելվածի 2-րդ կետով սահմանվում են Հայաստանի Հանրապետության օրենսդրությամբ սահմանված կարգով հաստատված ճարտարապետաշինարարական նախագծին համապատասխան՝ համայնքի վարչական տարածքում նոր շենքերի և շինությունների շինարարության թույլտվության ժամկետների երկարաձգման յուրաքանչյուր տարվա համար դրույքաչափերը: Հավելվածի տվյալ կետի կարգավորումները բխում են օրենքի 12-րդ հոդվածի 1-ին մասի 1.1) կետից և նույն կետի ենթակետերից: Օրենքի 12-րդ հոդվածի 1-ին մասի 1.1) կետը սահմանում է Հայաստանի Հանրապետության օրենսդրությամբ սահմանված կարգով հաստատված ճարտարապետաշինարարական նախագծին համապատասխան` համայնքի վարչական տարածքում նոր շենքերի և շինությունների (բացառությամբ Երևան քաղաքի վարչական սահմաններից դուրս կառուցվող անհատական բնակելի տների, ինչպես նաև Կառավարության սահմանած ցանկում ընդգրկված՝ սահմանամերձ բնակավայրերի տարածքում կառուցվող շենքերի և շինությունների) շինարարության թույլտվության ժամկետների երկարաձգման յուրաքանչյուր տարվա դրույքաչափերը: Քանի որ օրենքի վերոնշյալ հոդվածի կետը վերաբերում է Երևան քաղաքին, իսկ տվյալ նախագիծը վերաբերում է Շիրակի մարզի Գյումրի համայնքին, ուստի անհրաժեշտություն է առաջանում հավելվածի 2-րդ կետը հանել:

5.Հավելվածի 1-ին կետի 2-րդ ենթակետի պարբերություններում «2-րդ կետով» թիվը և բառը փոխարինել «սույն ենթակետով» բառերով, Հավելվածի 2-րդ կետի «3-րդ» թիվը փոխարինել «4-րդ» թվով, 2-րդ կետի 1-ին ենթակետի«2-րդ կետով» բառերը և թիվը փոխարինել «սույն հավելվածի 1-ին կետի 2-րդ ենթակետով»թվով և բառերով, Հավելվածի 3-րդ կետի 2-րդ և 3-րդ ենթակետերում «շինարարության համար» բառերից հետո ավելացնել «սույն հավելվածի» բառերը, նաև 2-րդ ենթակետի «ա» տառը բխում է օրենքի կարգավորումից՝ անհրաժեշտ է այն փոխարինել «1-ին» թվով:

6.Հավելվածի 5-րդ կետի համաձայն՝ համայնքի վարչական տարածքում օրենքով և այլ իրավական ակտերով սահմանված պահանջները բավարարող լցավորման յուրաքանչյուր կայանում հեղուկ վառելիքի վաճառքի թուլտվության համար՝ օրացուցային տարվա համար սահմանվում է **երեք հարյուր հազար դրամ**, մինչդեռ օրենքի 12-ևդ հոդվածի 1-ին մասի 4-րդ կետի համաձայն՝ համայնքի վարչական տարածքում օրենքով և այլ իրավական ակտերով սահմանված պահանջները բավարարող լցավորման յուրաքանչյուր կայանում հեղուկ վառելիքի վաճառքի թույլտվության համար՝ օրացուցային տարվա համար՝ սահմանվում է **երկու հարյուր հազար դրամ: Հավելվածի 5-րդ կետի 1-ին և 2 –րդ ենթակետերով, 6-րդ կետով, 7-րդ կետով, 9-րդ կետով, 10-րդ կետի 1-ին, 2-րդ, 6-րդ ենթակետերով, 11-րդ կետի 1-ին ենթակետի պարբերություններով, 2-րդ ենթակետով, 13-րդ կետի 1-ին և 2-րդ ենթակետերով, 14-րդ կետով, 16-րդ կետով, 19-րդ կետի 1-ին ենթակետով, 20-րդ կետով** սահմանվող տեղական տուրքերի դրույքաչափերն հաշվարկելիս կիրառվել է գործակից, որի չափի վերաբերյալ ո՛չ Նախագծում, ո՛չ էլ Նախագծի ընդունման հիմնավորման մեջ որևէ նշում չկա: Ըստ «Տեղական տուրքերի և վճարների մասին» օրենքի 12-րդ հոդվածի 2-րդ մասի պահանջների՝  նույնհոդվածովսահմանվածդրույքաչափերըգյուղականբնակավայրերումհամայնքիավագանուորոշմամբկարողենհաշվարկվել**0.3, 0.5 կամ 0.75 գործակիցների**կիրառմամբ, քաղաքայինբնակավայրերում՝**0.5**կամ**0.75**գործակիցներիկիրառմամբ, բացառությամբսույնհոդվածի 4-րդմասովսահմանվածդեպքերի: Վերոգրյալի կարգավորման համատեքստում, տեղական տուրքերի դրույքաչափերի հաշվարկը չի համապատասխանում օրենքով սահմանված դրույքաչափերին, ուստի հավելվածիվերոնշյալ կարգավորումներըանհրաժեշտ է խմբագրել՝ տուրքերի նախատեսվող դրույքաչափերը համապատասխանեցնելով օրենքի 12-րդ հոդվածի 2-րդ մասի պահանջներին, ինչպես նաև համապատասխան կետերում կիրառված գործակցի չափի մասին նշել նախագծում և նախագծիընդունման հիմնավորման մեջ:

7.Հավելվածի 8-րդ կետի 2-րդ ենթակետի համաձայն՝ **օրենքով սահմանված սահմանափակումներին համապատասխան ծխախոտային արտադրատեսակների կամ ծխախոտային փոխարինիչների կամ ծխախոտային արտադրատեսակների նմանակների վաճառքի թույլտվության համար՝ յուրաքանչյուր եռամսյակի համար սահմանվում է վճար,** մինչդեռ տվյալ կարգավորման մեջ բացակայում է օրենքի անվանումը, ուստի անհրաժեշտ է կատարել համապատասխան լրացում:

**Իրավական ակտերի**

**փորձաքննության գործակալություն**



**Էմիլ Մարգարյան**